<classify> WAZIRI wa Ujenzi, Uchukuzi na Mawasiliano, Isack Kamwelwe amesema serikali itatoa fedha za dharura kujenga madaraja matatu makubwa katika barabara ya kutoka Gairo, Mkoa wa Morogoro kwenda hadi mpakani mwa Wilaya ya Kilindi mkoani Tanga.Hatua hiyo imelenga kuboresha huduma za usafiri na usafirishaji kutoka wananchi wa wilaya hizo mbili. Waziri Kamwelwe amesema hayo hivi karibuni katika mkutano wake na wananchi wa kijiji cha Nguyami, Kata ya Idibo, Wilaya ya Gairo alipokwenda kujionea adha wanayoipata kutokana na madaraja matatu ya Chakwale, Nguyami na Matare kusombwa na maji ya mafuriko miaka ya hivi karibuni.Mimi Waziri nitafuatilia hadi zote za rais kuhusu masuala ya ujenzi wa barabara nchi nzima na mengine yaliyopo kwenye wizara yangu na nimefika hapa Nguyami na Mbunge wenu kuja kuona hali halisi ya barabara na madaraja, amesema Kamwelwe.Kamwelwe alisema , wananchi wa wilaya ya Gairo wanaimani na Chama cha Mapinduzi CCM ndiyo maana walimchagua Rais John Magufuli pamoja na Mbunge wa Gairo, Ahmed Shabiby na wao wakiwa wawakilishi wao wanaowajibu wa kutekeleza ahadi zote kwa ajili ya maendeleo yao ya kijamii na kiuchumi.Hata hivyo, alisema kwa kuwa yenye ni mhandisi wa barabara na madaraja na baaada kuona hali halisi ya maradaja waliyosombwa na maji ya mafuriko miaka michache iliyopita , ameonelea kwa hatua za haraka ni kujenga madaraja ya chuma au zege . Tutatumia fedha ya dharura kujenga madaraja ya mita 50 hadi 60 katika mto Chakwale , Nguyami na Matare ili maji yaweze kupita chini na yakijaa kupita juu yake bila kuliathiri daraja lililojengwa , haya yatakuwa ni madaraja ya dharura alisema Waziri Kamwelwe.Mbali na mpango huo wa dharura wa ujenzi wa madaraja hayo alisema , Serikali itatenga fedha katika bajeti ya mwaka wa 201920 kwa ajili ya kufanya usanifu katika barabara kutoka Ngiloli , wilaya ya Gairo hadi makao makuu wa wilaya ya Kilindi yenye urefu wa kilometa 110.Nimemuuliza Meneja wa Tanroads Mkoa wa Morogoro kuhusu urefu wa barabara hii ameniambia kuwa kutoka Ngiloli Gairo hadi mpakani mwa Wilaya ya Kilindi ni kilometa 48 na kutoka mpakani hapo hadi makao makuu wa wilaya hiyo ni kilometa 68 jumla ni kilometa 110 , amesema Waziri na kuongeza .Barabara hii tutaijenga kwa kiwango cha lami , baada ya kuweka fedha za usanifu katika bajeti ya mwaka wa fedha wa 201920, amesema Waziri Kamwelwe.Mbunge wa Jimbo hilo, Shabiby amemwambia Waziri kuwa kujengwa kwa lami kwa barabara hiyo ni ahadi ya rais aliyoitoa wakati wa kampeni za uchanguzi mkuu kwa wananchi wa Wilaya ya Gairo ikiwemo na ujenzi wa madaraja hayo ambayo mito yake ndiyo inachochangia kutokea kwa mafuruki ya mto Mkundi Dumila.Shabiby alisema ,kujengwa kwa maradaja hayo utakuwa ni ukombozi kwa wananchi wa maeneo hayo ambao kipindi cha mvua mito hiyo hufurika maji na kukosesha mawasiliano ya kutoka upande mmoja kwenda mwingine kufuata huduma za kijamii na kiuchumi .  <topic>: KITAIFA 